Erdzweige
Dia zwölf Erdzweige (chin. 地支 Pinyin dìzhī oder 十二支 tiānèrzhī, jap. jūnishi „zwölf Zweige“) sin a altes chinesisches Numerierungssystem und entsprechen da zwölf Tiere vom chinesischa Kalenda. Zäm mit da zehn Himmelschtämm bilden se da Sechzig-Jahre-Zyklus, uf deam da chinesische Kalenda ufbaut. Gliichzitig schtoht o jeda Erdzweig für oane (Doppel-)Schtund vom Tag und für drü Monat im Johr. Bis hüt sehr ma im chinesischa wŭqián (午前, jap. gozen) „vorm Pferd“ für Vormittag und wŭhòu (午後, jap. gogo) „nachm Pferd“ für Nammitag.

Ma globt, dass dia Einteilung in zwölf Johr mit m Jupiter zäm hängt: Oa Johr ufm Jupita duurat nämlich 11,86 Erdenjahre.

Dia zwölf Erdzweige schtond o jeda für oane Himmelsrichtung und bilden so a komplexes Syschtem us 24 oda sogär 48 Himmelsrichtungen. Dia Tabelle zoagt dia entschprechenda Winkel agfanga vom Norden als Nullpunkt wita im Uhrzeigasinn.

Himmelsrichtunga auf Basis vo da Erdzweige 

Obwohl s im Chinesischa mit 北 (běi „Norden“), 東 (dōng „Osten“), 南 (nán „Süden“) und 西 (xī „Westen“) Wörter für die vier Haupthimmelsrichtunga giit, hond chinesische Seefahra und Aschtronoma lieba dia zwölf Himmelsrichtunga vo da Erdzweige vawendet. Scho chinesische Seefahra im 14. Johrhundat hond dean 48-gliedriga Kompass kennt. 
Andasch als dia acht Himmelsrichtung, wo ma in Europa kennt, sind dia Erdzweige schtatt in 45° in 30° itoalt. Für Seefahra langan dia zwölf Himmelsrichtunga aba ned, drum hot ma se oafach vadopplt, so dass zwüscha zwoa Schtirch bloss no 15° liegend. Jetzt hond se aba für dia Himmelsrichtunga zwüscha da Erdzweige neue Wörta bruucht, und dafür uf alle möglicha Urschprüng zruckgriffa.

Für dia vier Nebenhimmelsrichtunga hot ma dia entsprechenden Vier vo da Acht Trigramme us m I Ging gno, nämlich Berg (45°), Wind (135°), Erde (225°) und Himmel (315°). Dia nächschta Vier entsprechen wieda da Haupthimmelsrichtungen. Fürn Rescht hot ma dia Himmelsschtämm gno: Us da Fünf-Elemente-Lehre hot ma Holz m Osten, Füür m Süden, Metall m Westen und Wasser m Norden zuagordnet (die Erde, wo fürs Zentrum schtoht, hot ma do weglo). Wenn ma jetzt no Yīn und Yáng dazuatuat goht sich’s us: Mit dera Kombination hot ma alle acht Himmelsrichtungen, wo ma jetzt jede mit (Yīn) oder gegen (Yáng) den Uhrzeigersinn in je 15° Abstand vo da jeweiligen Haupthimmelsrichtung iiträga ka. Mit Norden als Nullpunkt fangt ma also im Uhrzeigersinn an:

<table  >

 
Himmelsrichtung
Charakteristika

1
0°(Nord)
Maus/Ratte

<tr align="center">
2
15°
<td>Wasser und Yīn</th>
</tr>

3
30°
Büffel/Rind

4
45°(Nordost)
Berg

5
60°
Tiger

6
75°
Holz und Yáng

7
90°(Ost)
Hase

8
105°
Holz und Yīn

9
120°
Drache

10
135°(Südost)
Wind

11
150°
Schlange

12
165°
Feuer und Yáng

13
180°(Süd)
Pferd

14
195°
Feuer und Yīn

15
210°
Schaf

16
225°(Südwest)
Erde

17
240°
Affe

18
255°
Metall und Yáng

19
270°(West)
Hahn

20
285°
Metall und Yīn

21
300°
Hund

22
315°(Nordwest)
Himmel

23
330°
Schwein

24
345°
Wasser und Yáng
</table>

Lueg au
Mondhüser

Chinesischer Kalender